Въпреки че и двата продукта служат за лечение на косопад, Миноксидил (Minoxidil) действа по различен начин от Финастерид (Finasteride).
Вместо да спира превръщането на тестостерона в DHT, Миноксидил (Minoxidil) е вазодилататор. Това означава, че спомага разширяването на кръвоносните съдове и подобрява кръвоснабдяването в определени части на тялото. Той позволява преноса на кислород и хранителни вещества чрез кръвта до космените торбички, което насърчава растежа на косата.
В действителност Миноксидил (Minoxidil) не предотвратява самия косопад, а насърчава растежа на косата като води до падането на космите в период на покой (‘телогенна’ фаза) и заместването им с нови косми (растящи, в ‘анагенна’ фаза).
И така докато Финастерид (Finasteride) се грижи за хормоналния баланс и основно спира косопада, Миноксидил (Minoxidil) може наистина да насърчи растежа на нова коса. На тази основа двата продукта могат да бъдат много ефикасни, когато бъдат приемани заедно, и в много случаи комбинираният им прием е безопасен. Винаги трябва първо да обсъдите едновременния прием на двата продукта с нашите специалисти, за да могат те да преценят дали и двата са безопасни за вас.